Diari Oficial de la Generalitat Valenciana


Sumari del DOGV 5920, del 24-12-2008 (2008/14919)

RESOLUCIÓ de 10 de desembre de 2008, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives de la Convocatòria 93/2004.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5920

Data del DOGV
:   24-12-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14763


Data del document
:   10-12-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * professió de la informació
    * concurs administratiu

RESOLUCIÓ de 10 de desembre de 2008, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives de la Convocatòria 93/2004. [2008/14160]
Per Orde de 13 de març de 2006, de la Conselleria de Justícia, Interior i Administracions Públiques (DOCV núm. 5226, de 24 de març de 2006), es van convocar les proves selectives d'accés al grup B, sector administració especial, ajudants arxius i biblioteques, corresponents a l'oferta d'ocupació pública de 2004 de la Generalitat, Convocatòria 93/2004, accés lliure.
Per Resolució de 17 d'octubre de 2008, de la Conselleria de Justícia i Administracions Públiques (DOCV núm. 5881, de 29 d'octubre de 2008), es va fer publica la relació d'aspirants que havien superat les proves selectives citades i van ser citats per a la presentació de la documentació.
Per resolució de 24 de novembre de 2008, de la Direcció General d'Administració Autonòmica (DOCV núm. 5903, de 28 de novembre de 2008), es convoca els aspirants seleccionats per a l'elecció de destinació, a fi de complir al que disposa l'article 9.1 de la Llei de Funció Pública Valenciana.
En acte únic celebrat el dia 3 de desembre de 2008, a la seu de la Conselleria de Justícia i Administracions Públiques, es procedix a l'elecció de destinació per part del personal que va superar el procés selectiu citat.
En conseqüència, i en exercici de les competències atribuïdes per l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Adjudicar amb destinació definitiva al personal que va superar les proves selectives d'accés al grup B, sector administració especial, ajudants arxius i biblioteques, convocatòria 93/2004, els llocs de treball que s'especifiquen en l'annex de la present resolució.
Segon. Cessament i presa de possessió
Presa de possessió.
L'acte de presa de possessió tindrà lloc el dia 12 de gener de 2009, a les 10.00 hores en les seus següents, segons la província en què hagen obtingut destinació:
a) Servici de Provisió de Llocs de la Direcció General d'Administració Autonòmica de la Conselleria de Justícia i Administracions Públiques, carrer Miquelet, 5 de València CP 46023.
b) Direcció Territorial de la Conselleria de Justícia i Administracions Públiques a Alacant, Rambla Méndez Núñez, 41 (Torre Generalitat) CP 03083 Alacant.
No obstant l'anterior i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà l'11 de febrer de 2009, per a prendre possessió de la seua destinació.Si es fera ús de tal termini, durant el mateix no es meritarà cap retribució.
Cessament.
1. Els qui han de prendre possessió del lloc de treball adjudicat en virtut del que disposa l'apartat primer d'esta resolució, cessaran d'ofici el dia 11 de gener de 2009 en el lloc que, si fa el cas, exercisquen.
2. Així mateix, els qui es troben exercint amb destinació provisional, o de manera interina algun dels llocs de treball adjudicats, cessaran d'ofici el dia 11 de gener de 2009. No obstant, si el nou titular del lloc comunica amb suficient antelació i per escrit a la unitat de personal de la conselleria de què depenga l'esmentat lloc, la data posterior, dins del termini possessori, en la que formalitzarà la presa de possessió, qui exercisca tal lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió
Tercer. Recursos.
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del jutjat contenciós administratiu de la ciutat de València, en el termini de dos mesos a comptar de l'endemà al de la publicació de la present resolució.
València, 10 de desembre de 2008.- El director general d'Administració Autonòmica: Pedro Javier García Ribot.